উরিতে জঙ্গি হামলার পরে থেকেই আন্তর্জাতিক মহলে কোণঠাসা হয়ে পড়েছিলেন পাকিস্তানের প্রধানমন্ত্রী নওয়াজ শরিফ। আর পাক অধিগৃহিত কাশ্মীরে ভারতের সার্জিক্যাল স্ট্রাইকের পরে তো দেশের ভিতরেও প্রবল চাপে পাকিস্তানের প্রধানমন্ত্রী। ভারত তো বটেই, আমেরিকার মতো দেশ বারবার চাপ দেওয়া সত্ত্বেও পাক সেনাবাহিনীর আপত্তিতেই শরিফ জঙ্গি দমনে কড়া পদক্ষেপ নেন না বলে অভিযোগ।

পাক প্রধানমন্ত্রী সেনা এবং আইএসআই-এর অঙ্গুলিহেলনে চলেন বলেও সমালোচিত হন। তাই পাকিস্তানের দখলে থাকা কাশ্মীরে থাকা জঙ্গি ঘাঁটিতে ভারতের প্রত্যাঘাতের পরে নওয়াজ শরিফের সঙ্গে সেদেশের সেনা কর্তা, জঙ্গি নেতা, কুখ্যাত দুষ্কৃতীদের একটি কাল্পনিক কথোপকথন তৈরি করলাম আমরা। মূল উদ্দেশ্য একটাই, ভারতের প্রত্যাঘাতের পরে নিজের দেশেই নওয়াজ শরিফ কীভাবে ব্যঙ্গ এবং চাপের শিকার হচ্ছেন, সেটাই বোঝানো।